Afleggingskrisis - Solidariteit WêreldSolidariteit Wêreld
HELP MEKAAR EN KRY HOOP
ʼn Golf van afleggings is besig om deur die Suid-Afrikaanse ekonomie te spoel. Dat duisende poste by enkele groot maatskappye geraak word (bv. 9 000 by Telkom; 4 500 by Lonmin en 1 200 by ArcelorMittal) is welbekend, maar ongelukkig strek die krisis veel dieper. Alhoewel presiese en volledige getalle uiteraard nie bepaal kan word nie, toon hierdie blitsverslag dat, op grond van beskikbare inligting, die huidige afleggingsvlaag krisisafmetings aanneem.
Die vernaamste bevindinge in dié verslag is die volgende:
Uit mediaberigte en lede se terugvoer is Solidariteit tans bewus van afleggings by 220 werkgewers.
Net uit mediaberigte alleen blyk dit dat meer as 45 000 poste reeds vanjaar in personeelverminderingsprosesse geraak word.
Plaaslike werknemervertroue is die laagste wat dit nog ooit was sedert die Solidariteit Navorsingsinstituut met opnames in die eerste kwartaal van 2013 begin het.
Werksekerheid in Suid-Afrika het reeds die afgelope vier jaar verswak.
Solidariteit het in Junie en Julie 2015 80% meer afleggingsnavrae vanaf lede hanteer as in die ooreenstemmende tydperk verlede jaar.
Tot op datum vanjaar is 15% meer ledenavrae vir advies en litigasiedoeleindes na Solidariteit se Regsdienste verwys as in die ooreenstemmende tydperk in 2014.
Die mynbousektor verteenwoordig die grootste gevaar vir die arbeidsmark gemeet aan die moontlike impak op werkers. Die telekommunikasiebedryf en die staal- en metaalbedryf is verdere groot rolspelers wat afleggings betref. ʼn Aantal staats- of semi-staatsinstellings soos Telkom, die SA Poskantoor, SAA, Eskom en PetroSA speel proporsioneel ʼn groot rol in die ooglopende afleggingskrisis.
Solidariteit is sy lede se bondgenoot in die werkplek en beskerm sy lede teen uitbuiting. Solidariteit poog ook om vir die professionele individu werksekerheid te skep. Solidariteit maak seker dat sy lede die nodige bystand kry om hul werk, en dus hulle inkomste, te beskerm. Daarom sal Solidariteit sy lede ook tydens hierdie afleggingskrisis bystaan.
Jou werk is ons werk!
Volg gerus die skakels hieronder beskikbaar om hulp te verkry of om hulp aan te bied.
HungryFEED can't get feed. Don't be mad at HungryFEED. SimplePie reported: This XML document is invalid, likely due to invalid characters. XML error: Reserved XML Name at line 2, column 39